Аҟәа. Абҵарамза 24, 2022 шықәса. Аԥсныпресс. Аҳәынҭқарра Ахада Иусбарҭа амассатә информациа ахархәагақәа рымадара азы Аусбарҭа анапхгаҩы, аҳәынҭқарратә хылаԥшра Аусбарҭа ареферент еиҳаби апресс-маҵзура ажурналисти иаарту амаҵураҭыԥқәа раанкылара азы аконкурс рыланаҳәоит.
Аҳәынҭқарра Ахада Иусбарҭа анапхгаҩы Џьансыхә Нанба иажәақәа рыла, «апресс-маҵзура — ари ауаажәлара рҭаххрақәа ирласны изныруа, аобиективла, ирласны, профессионалла ауааԥсыра рҟынӡа аинформациа анагара иазку усбарҭоуп. Аҳәынҭқарра Ахада Иусбарҭа, арепублика аҿы хра злоу аиҭакрақәа рыҟалара иазырхоу, аҭакԥхықәра зду, ззанааҭдырра ҳараку акоманда ашьақәыргыла хықәкыс иамоуп. Ҳара ари аԥышәа ҳаԥхьаҟагьы, иаарту амаҵуратә ҭыԥқәа рхарҭәаара адагьы, зус здыруа, аперспективра злоу аҿар рыла ишьақәгылоу акадртә резерв аԥҵара аҿгьы ахархәара аҳҭалоит».
Аконкурс алахәхаразы абарҭ аусшәҟәқәа ралагалара ахәҭаны иҟоуп:
Акандидат ирзаҳал;
Акандидат инысымҩа;
Акандидат ихаҭара шьақәзыргыло аусшәҟәи уи ахкьыԥхьи;
Аџьатә шәҟәи уи ахкьыԥхьи;